CELEX: E2013P0010
Language: et
Date: 2013-06-28 00:00:00
Title: EFTA järelevalveameti 28. juunil 2013 Islandi vastu algatatud hagi (Kohtuasi E-10/13)

3.10.2013   
            
            
               ET
            
            
               Euroopa Liidu Teataja
            
            
               C 287/14
            
         EFTA järelevalveameti 28. juunil 2013 Islandi vastu algatatud hagi
   (Kohtuasi E-10/13)
   2013/C 287/10
   EFTA järelevalveamet, Rue Belliard 35, 1040 Brüssel, Belgia keda esindavad Xavier Lewis ja Maria Moustakali, on algatanud 28. juunil 2013 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               tuvastaks, et jättes selleks ettenähtud aja jooksul nõuetekohaselt rakendamata Euroopa Majanduspiirkonnalepingu XVIII lisa punktis 21b osutatud õigusakti (Euroopa Parlamendi ja nõukogu direktiiv 2006/54/EÜ, 5. juuli 2006, meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine)), mida on kohandatud EMP lepingu protokolliga nr 1, artikli 2 lõike 1 punktid a–d ja artikli 2 lõike 2 punktid a ja b, ei ole Island täitnud kõnealusest direktiivist tulenevaid kohustusi;
            
         
               2)
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Nõue käsitleb Islandi suutmatust täita hiljemalt 20. augustiks 2012 EFTA järelevalveameti 20. juuni 2012. aasta põhjendatud arvamust Euroopa Majanduspiirkonna lepingu XVIII lisa punktis 21b osutatud õigusakti (Euroopa Parlamendi ja nõukogu direktiiv 2006/54/EÜ, 5. juuli 2006, meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine)) (edaspidi „direktiiv”) artikli 2 lõike 1 punktide a–d ja artikli 2 lõike 2 punktide a ja b nõuetekohase rakendamata jätmise kohta.
            
         
               —
            
            
               EFTA järelevalveamet on seisukohal, et Island ei ole täitnud direktiivi artikli 2 lõike 1 punktidest a–d ja artikli 2 lõike 2 punktidest a ja b tulenevaid kohustusi, jättes vastu võtmata meetmed, mida on vaja direktiivi ettenähtud aja jooksul rakendamiseks.